BBIK บวก 5% รับหุ้น “โกรทสต๊อก” โบรกชี้กำไร 65-67 โตเฉลี่ย 64%
BBIK พุ่ง 5% โบรกชี้กำไรไตรมาส 3 เติบโตดี ชู “โกรทสต๊อก” จับตากำไร 65-67 โตเฉลี่ย 64% จากยอดแบ็กล็อกที่แข็งแกร่ง
BBIK พุ่ง 5% โบรกชี้กำไรไตรมาส 3 เติบโตดี ชู “โกรทสต๊อก” จับตากำไร 65-67 โตเฉลี่ย 64% จากยอดแบ็กล็อกที่แข็งแกร่ง
31 ต.ค. 2565

ผู้สื่อข่าวรายงานว่า วันนี้ (31 ต.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 14:56 น. อยู่ที่ระดับ 125 บาท บวก 6.50 บาท หรือ 5.49% สูงสุดที่ระดับ 126 บาท ต่ำสุดที่ระดับ 120 บาท ด้วยมูลค่าการซื้อขาย 67.03ล้านบาท

บล.กสิกรไทย ระบุในบทวิเคราะห์วันนี้ (31 ต.ค.65) ว่า คาดบริษัทจะรายงานกำไรสุทธิที่เติบโตขึ้นอย่างแข็งแกร่งในไตรมาส 3-4/65 โดยยังคงมุมมองเชิงบวกต่อแนวโน้มรายได้ปี 65 จากยอดแบ็กล็อกที่แข็งแกร่งที่ 447 ล้านบาท ในไตรมาส 2/65 ทั้งนี้ทางฝ่ายวิจัยคาดว่ากำไรจะเติบโตอย่างแข็งแกร่งในปี 65-67 ด้วย CAGR ที่ 64% อีกทั้งยังได้ Sentiment บวกตามหุ้น Growth และกลุ่ม Tech ต่างประเทศที่กลับมาฟื้นตัว